Marinus Wiechers - Wikipedia
Prof. Marinus Wiechers (14 Oktober 1937 - 31 Augustus 2018, Pretoria) was 'n regsgeleerde en grondwetkenner. Hy was tot en met sy aftrede die rektor van Unisa in Pretoria. Hy was betrokke by die skryf van die Suid-Afrikaanse grondwet.
Hy was ook 'n kunstenaar. Sy pa, Jakobus, was 'n geskiedenisonderwyser en sy ma, Adriana, was voltyds moeder en kunsnaaldwerker. Hy was getroud met Isa Steynberg, van wie hy later geskei het, en is oorleef deur drie kinders, Coert, Sybrand, Lila en 'n kleinseun Coert.
Na sy aftrede het hy hom op sy kuns toegelê; hy het reeds as kind op skool kunslesse geneem by Walter Battiss. Hy is op 31 Augustus 2018 in Pretoria oorlede en uit die Gereformeerde kerk Pretoria-Brooklyn begrawe omdat rouklaers gemeen het dit sou onveilig wees om die begrafnis uit die Gereformeerde kerk Pretoria, waar Wiechers kerk gegaan het, te hou.